Бюджэтная палітыка, як праінфармаваў начальнік фінансавага аддзела райвыканкама Леанід Малец, будзе праводзіцца на падставе базавага сцэнарыя прагнозных параметраў сацыяльна-эканамічнага развіцця і грашова-крэдытнай палітыкі Рэспублікі Беларусь: тэмп росту валавога ўнутранага прадукта — 102,1 працэнта; інфляцыя — не больш за 5 працэнтаў; сярэднегадавы курс беларускага рубля да долара ЗША — 2,216; стаўка рэфінансавання Нацыянальнага банка на канец 2019 года — на ўзроўні 10 працэнтаў. Асноўнымі крыніцамі фарміравання даходаў бюджэту з’яўляюцца падаткі: падаходны з фізічных асоб, на дабаўленую вартасць, уласнасць, выручку ад рэалізацыі тавараў. Бязвыплатныя паступленні з вышэйстаячых бюджэтаў у раённы плануюцца ў суме 20 мільёнаў 355,7 тысячы рублёў, альбо 49,3 працэнта ад агульнай сумы даходаў. Ільвіную частку расходаў — 85,3 працэнта — складуць першачарговыя: сродкі на выплату заработнай платы і налічэнняў на яе, трансферты насельніцтву, на аплату камунальных паслуг, прадуктаў харчавання, лекавых сродкаў і вырабаў медыцынскага прызначэння, субсідзіраванне жыллёва-камунальных і транспартных паслуг, на патаненне паліва, дапамогу ў забеспячэнні жыллём. На фінансаванне галін сацыяльнай сферы і мерапрыемстваў па сацыяльнай абароне насельніцтва ў бюджэце раёна выдзяляецца 29 мільёнаў 828,8 тысячы рублёў. Найбольшую ўдзельную вагу складуць расходы на адукацыю, ахову здароўя, агульнадзяржаўную дзейнасць, на мерапрыемствы сацыяльнай палітыкі, установы культуры…